A gyomorballon behelyezése az előzetes diagnosztikai vizsgálatok és konzultáció után némi előkészületet igényel: A behelyezés előtt legalább egy héten keresztül gyomorvédő (savelválasztást gátló) tabletta szükséges, majd folyamatosan, amíg a ballon bent van. A behelyezés előtti napon az altatóorvos által javasolt étel- és italfogyasztást, illetve korlátozást be kell tartani. A nyelőcsövön keresztül, rövid altatásban történik a behelyezés, ezt követi a feltöltés kb. 500-600 ml-re, mindez kb. 15-20 percet vesz igénybe. Egy éjszakát az intézményben kell tölteni. Eltávolítás 6-12 hónap múlva szintén endoszkópos úton történik.